Document ID: /roh_data/filtered/fineweb-2-filterrobots_roh.jsonl.gz/20630

Sustegn prominent per ils organisaturs dal Maraton da skis engiadinais. En vista a la preparaziun sin il proxim maraton ch'è il mars da l’onn che vegn, han ins pudì engaschar l’expert Daniel Koch. Enfin questa primavaira è el stà il manader per malsognas transmissiblas tar l'Uffizi federal da sanadad BAG ed è vegni uschia enconuschent ad in vast public sco «Mister Corona».
Gia uss pensar vid tuttas pussaivladads
Ensemen cun Daniel Koch stipuleschan ils organisaturs dal Maraton da skis engiadinais differents concepts da segirezza. In grond problem da l’ediziun da l’onn proxim è segir la gronda massa da curriduras e curridurs che vulan far part a quest classicher. Ensemen cun l'expert elavuran ins uss ils concepts da segirezza. La lavur saja intensiva, dentant era interessanta. E cun Daniel Koch han ils organisaturs dal maraton in expert fitg cumpetent en la bartga.